LEHDISTÖTIEDOTE
03-10-2024

Jälleen uusi kokoluokka engconin uudesta parannetusta konekiinnikkeestä

**engcon pyrkii jatkuvasti parantamaan tuotteitaan ja pitää siinä aina loppuasiakkaan keskiössä. engcon ottaa tässä nyt jälleen askeleen eteenpäin lanseeraamalla uuden parannetun S70-kokoisen konekiinnikkeen 20–30 tonnin kaivukoneisiin.**

Vuosi sitten engcon lanseerasi S60-mallin myötä uuden konekiinnikkeen 12–19 tonnin kaivukoneisiin. Nyt vuorossa on seuraava koko eli S70. Aivan kuten edeltävä malli, tämä kiinnike on aiempaa vahvempi. Lisäksi tähän uuteen konekiinnikkeeseen on entistä helpompi jälkiasentaa EC-Oil-lohko, koska siinä ei ole enää letkuja. Tämä myös minimoi vuotoriskin. S60:n tavoin S70-kiinnikkeessä on myös aiempaa suurempi hydraulivirtaus, mistä on hyötyä käytettäessä hydraulivasaroita tai muita suuremman öljymäärän vaativia työlaitteita.

– Innovaatiovetoisen ja loppuasiakkaaseen keskittyvän työmme ansiosta asiakkaamme voivat luottaa siihen, että engcon toimittaa aina uusinta teknologiaa. Tuotteemme muodostavat juuri sellaisia premium-luokan turvallisia kokonaisuuksia, joita asiakkaamme arvostavat tänään, huomenna ja tulevaisuudessa, sanoo engconin tuotepäällikkö Martin Engström.

Seuraavina askeleina kiinnikkeiden tuotekehityksessä ovat S40:n lanseeraus 3–6 tonnin kaivukoneisiin, S45:n lanseeraus 6–11 tonnin kaivukoneisiin ja S80:n lanseeraus 27–40 tonnin kaivukoneisiin. Nämä mallit tulevat markkinoille vuoden 2025 alkupuoliskolla.

**Parannetun S70-konekiinnikkeen edut:**

* letkuton EC–Oil-lohko, joka antaa pidemmän käyttöiän ja helpottaa huoltoa, kunnossapitoa ja jälkiasennusta
* pienemmät ympäristövaikutukset ja vähemmän koneen seisokkeja vuotoriskin vähenemisen myötä
* vahvistettu rakenne sekä sivusuunnassa että kaivusuunnassa
* entistä vakaammat kiinnityspisteet koneeseen, mikä antaa mukavamman käyttötuntuman
* parannettu ja entistä joustavampi letkujen veto kaivukoneen ja konekiinnikkeen välillä.

[Lue lisää tuotteesta täällä](https://engcon.com/fi_fi/tyolaitekiinnikkeet/automaattinen.html).

**Jos haluat lisätietoja, ota yhteyttä:**

Martin Engström, Product Manager
martin.engstrom@engcon.se
+46 [0]70 571 76 61

**engcon** on johtava maailmanlaajuinen rototilttien ja niihin soveltuvien työlaitteiden toimittaja. Ne tekevät kaivukoneista entistä tehokkaampia, monikäyttöisempiä, kannattavampia, turvallisempia ja kestävämpiä. Osaamisensa, sitoutumisensa ja korkean palvelutasonsa avulla engconin yli 400 työntekijää auttavat asiakkaitaan menestymään. engcon on perustettu vuonna 1990, ja sen pääkonttori sijaitsee Strömsundissa Ruotsissa. engcon toimii markkinoilla eri puolilla maailmaa 14 paikallisen myyntiyhtiön ja vakiintuneen jälleenmyyjien verkoston kautta. Yrityksen nettoliikevaihto oli vuonna 2023 oli noin 1,9 miljardia Ruotsin kruunua. engconin B-osake on noteerattu Nasdaq Tukholmassa.

Lisätietoja on osoitteessa **www.engcongroup.com**